Kevin Vågenes

Kevin Vågenes (født 3. november 1986) er en norsk skuespiller, komiker og manusforfatter.

Han debuterte i 2011 i TV-serien Nissene over skog og hei og har siden spilt i flere andre programmer og serier. Høsten 2018 deltok han i humorserien Parterapi. Han har vært med i fjernsynsserien Jul i Blodfjell sesong 1 og 2.

Bakgrunn 
Vågenes er vokst opp på Frekhaug i tidligere Meland kommune, nåværende Alver kommune, nord for Bergen. Han er utdannet skuespiller fra Stockholm og University of Southern California i Los Angeles. Han debuterte i TV-serien Nissene over skog og hei i 2011, og har siden vært knyttet til Seefood TV. Han var med som skuespiller/programleder i Kollektivet på TV 2 siden oppstarten i 2011 og var også programleder for The Voice sammen med Øyvind Mund i 2013.

Vågenes har hatt en rekke TV-opptredener og fikk sitt gjennombrudd i TV-serien Mellom bakkar og berg på TVNorge i 2015, en innsats han mottok prisen Årets gjennombrudd for på Komiprisen 2015.

Høsten 2017 deltok han i nettserien Parterapi på NRK, som ble fulgt opp med en ny sesong høsten 2018 og ble fornyet for ytterligere en ny sesong. For andre sesong av serien ble han kåret til årets morsomste på TV mens serien ble kåret til årets humorprogram under Humorprisen 2018. Foran Gullruten 2019 ble han nominert i klassene beste skuespiller, publikumsprisen og beste manus TV-drama for serien. Selve serien vant dessuten klassen for beste sminke og ble nominert i klassen beste humorprogram. Han fikk Leif Justers Ærespris for 2019 med et prisbeløp på  kroner.

Julen 2017 spilte han tre av de ledende rollefigurene i serien Jul i Blodfjell på TVNorge. 

Han bor deler av året i Los Angeles, og har blant annet spilt i Peter Stormares TV-serie Swedish Dicks i Hollywood.

Filmografi 
 2012 Tina & Bettina – The Movie … Emo

TV-serier 
 2023 Hva skjedde med Solveig? (NRK) 
 2021 Nissene i bingen … Nikki (maskenisse 4) (TVNorge)
 2018 Swedish Dicks … Jeppe
 2018 Best før (TV 2)
 2017, 2019 Jul i Blodfjell … Rune Soot / Siri Gabrielsen / Putti Soot (TVNorge)
 2017–2019 Parterapi (NRK TV)
 2015 Mellom bakkar og berg … programlederen / diverse roller (TVNorge)
 2015 Suksesskolen … Anton Evell (TV 2 Humor)
 2011 Nissene over skog og hei … Adam Ohlsen (TVNorge)
 2011–2015 Kollektivet … Skuespiller / programleder (TV 2)

Referanser

Eksterne lenker 
 
 

Norske skuespillere
Personer fra Meland kommune
Nettavisen-prisen